Gepubliseer op 13 Junie 2020
Maskers is nou elke oggend te koop by die kerkkantoor.
Huiskerk – Sondag 14 Junie
Gepubliseer op 12 Junie 2020
Sondag dans ons op 'n Wysheidspsalm – Psalm 133. Wysheid is ontsag vir die Here. Wysheid vra 'n leerbaarheid en om oop te wees vir God, die ander en die wêreld. In Psalm 133 word die klem spesifiek gelê op die waarde van eengesindheid, daarom is ons tema vir Sondag: Kom dans op die ritme van eengesindheid; asseblief tog net nie op die ritme van eendersheid nie. Daar is nogal 'n groot verskil tussen eendersheid en eengesindheid. Kom skakel Sondag in en beleef wat eensgesindheid eintlik is. Daar waar eensgesindheid is, daar beveel die Here sy seën, lewe vir altyd, so sê die Psalmdigter. Nogal iets om oor na te dink.
Ons dienste word uitgesaai op die webblad (voorblad) en op YouTube. Ons sit ook skakels op Facebook en Whatsapp. Deurkollekte gaan vir Jan Krielskool.
Bybelstudie vir 11 Junie
Gepubliseer op 11 Junie 2020
Jesus vra: "Begryp julle steeds nie?" Dit nadat Hy 'n tweede keer vir 'n menigte mense kos gee met dit wat hulle het. Kom dink en gesels saam oor die teksgedeelte Markus 8:1-21 (Studie 15). Die vrae en aantekeninge is op die webblad beskikbaar, kliek hier.
Jy is ook welkom om by die twee Zoom-byeenkomste op Donderdag in te skakel:
Donderdag om 09:00 - https://us04web.zoom.us/j/74157257239?pwd=Qzk1S1U1eGRsOFdEOElTZEhiZHY0QT09 (Meeting ID: 741 5725 7239 Password: 7BYimF)
Donderdag om 19:00 - https://us04web.zoom.us/j/78813992820?pwd=aFRZdGFiVHI1ME5wc0orejRXVnpPUT09 (Meeting ID: 788 1399 2820 Password: 2QEmxG)
Gebruik van die Helderberg fasiliteite gedurende die inperkings
Gepubliseer op 10 Junie 2020
Aangesien die Hooggeregshof die fase 3 en 4 inperkings as onwettig verklaar het en daar 'n twee weke grasie tydperk is waartydens die Regering hierdie moet regstel, het die Kerkraad besluit om die volgende roete te volg:
• Soos wat ons tot nou toe die riglyn van "noodsaaklike aangesig tot aangesig" byeenkomste gevolg het, gaan ons hiermee voort totdat daar meer klarigheid kom oor die inperkings op getalle van mense wat mag byeenkom.
• Dit beteken dat alle eredienste, bidure, kleingroepe, vergaderings en soortgelyke byeenkomste wat enigsins elektronies kan plaasvind, wel so gedoen sal word.
• Begrafnisse sal of in die kapel (beperk tot 30 mense) of in die kerk (beperk tot 50 mense) plaasvind. Dit sal geld vir begrafnisse van lidmate sowel as persone buite die gemeente. Die streng bepalings van toegang, sanitering en afstand beperking sal van toepassing bly.>>